### Resumé

På baggrund af de seneste udfordrende måneder med store regnmængder og længerevarende frostperioder, har der været markant flere skader på vejene, ligesom den almindelig løbende drift med vandafledning og vintervedligeholdelse har krævet en væsentlig større indsats. Disse årsager har medført et forøget pres på vejdriftsområdet, og forvaltningen anbefaler en drøftelse af, hvordan udfordringerne håndteres i den kommende periode.

### Sagsfremstilling

De seneste måneders store regnmængder og en hårdere vinter end sædvanligt har medført markant forøgede udfordringer på vejdriften.

Udfordringerne er for det meste skabt af megen nedbør - enten som sne eller vand hen over vinteren. Skaderne drejer sig om ustabile vejkasser pga. forhøjet grundvandsstand, vejstrækninger der er lukket midlertidigt pga. jordskred, stort antal kabelfejl på gadelyset, da kablerne nu står i vand over en længere periode. Hertil kommer et meget stort antal i huller i asfalten, da vejene har været udsat for en øget mængde salt gennem vinteren kombineret med meget vand og frost.

Forvaltningen fremlægger på udvalgsmødet et oplæg med et overblik over udfordringerne, samt løsningsforslag til drøftelse i udvalget.

### Økonomi

Der er store omkostninger til reparationer efter vejskred pga. den våde vinter, huller i vejen og det stadigt stigende efterslæb på asfalt, merudgifter til vedligeholdelse af gadelys og den negative overførsel på vintervedligeholdelse gør, at det er nødvendigt med budgettilpasninger.

### Klima og resiliensvurdering

Alle de berørte driftsområder indgår i forvaltningens samlede arbejde med reducering af klima- og resilienspåvirkninger i forbindelse med udførelse af den almindelige drift.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvalget drøfter sagen.

### Beslutning

Drøftet, idet udvalget ønsker at forvaltningen i en kommende sag anviser finansieringsmuligheder til at dække udfordringen på 20,8 mio.kr.